**ՀԻՄՆԱՎՈՐՈՒՄ**

**«ԱՌՈՂՋԱՊԱՀՈՒԹՅԱՆ ՆԱԽԱՐԱՐՈՒԹՅԱՆԸ ԳՈՒՅՔ ԱՄՐԱՑՆԵԼՈՒ,**

**ԱՌՈՂՋԱՊԱՀՈՒԹՅԱՆ ՆԱԽԱՐԱՐՈՒԹՅԱՆ «ԱՅՐՎԱԾՔԱԲԱՆՈՒԹՅԱՆ ԱԶԳԱՅԻՆ ԿԵՆՏՐՈՆ» ՓԱԿ ԲԱԺՆԵՏԻՐԱԿԱՆ ԸՆԿԵՐՈՒԹՅԱՆ ԿԱՆՈՆԱԴՐԱԿԱՆ ԿԱՊԻՏԱԼՆ ԱՎԵԼԱՑՆԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

**1.Կարգավորման ենթակա խնդրի սահմանումը.**

Իրավական ակտի ընդունումը պայմանավորված է պետական գնումներով ձեռքբերված շտապ օգնության մեքենաները Առողջապահության նախարարությանը և Առողջապահության նախարարության «Այրվածքաբանության ազգային կենտրոն» փակ բաժնետիրական ընկերությանը հանձնելու անհրաժեշտությամբ:

**2. Ընթացիկ իրավիճակը և խնդիրները.**

2020 թվականի հոկտեմբերի 19-ին առողջապահության նախարարությունը պետության կարիքների համար ապրանքների մատակարարման թիվ «ՖՈՐԱ/2020-1» պայմանագրի հիման վրա ձեռք է բերել 2020 թվականի արտադրության, յուրաքնաչյուրը 23.900.000,0 սկզբնական արժեքով, թվով 10 «Ֆորդ Տրանզիտ» մակնիշի շտապ օգնության մեքենաներ: Նշված մեքենաներից թնվով ինը Ոստիկանության «Ճանապարհային ոստիկանություն» ծառայությունում Առողջապահության նախարարության անունով հաշվառելու անհրաժեշտությունունից ելնելով` անհրաժեշտ է դրանք ամրացնել Առողջապահության նախարարության հաշվեկշռին: Նշված շտապ օգնության մեքենաներից մեկը առաջարկվում է ներդնել Առողջապահության նախարարության «Այրվածքաբանության ազգային կենտրոն» փակ բաժնետիրական ընկերության կանոնադրական կապիտալում` լրացուցիչ բաժնետոմսերի թողարկման և տեղաբաշխման միջոցով ավելացնելով ընկերության կանոնադրական կապիտալը:

**3. Կարգավորման նպատակը և բնույթը.**

Նախագծի նպատակն է ապահովել 2020 թվականի հոկտեմբերի 19-ի պետության կարիքների համար ապրանքների մատակարարման թիվ «ՖՈՐԱ/2020-1» պայմանագրով ձեռք բերված 2020 թվականի արտադրության, յուրաքնաչյուրը 23.900.000,0 սկզբնական արժեքով, թվով 10 շտապ օգնության մեքենաների նպատակային նշանակությամբ օգտագործումը` դրանցից իննը ամրացնելով Առողջապահության նախարարության հաշվեկշռին, իսկ մեկը հանձնելով «Այրվածքաբանության ազգային կենտրոն» փակ բաժնետիրական ընկերությանը:

 **4. Նախագծի մշակման գործընթացում ներգրավված ինստիտուտները.**

Նախագիծը մշակվել է Առողջապահության նախարարության իրավաբանական վարչության կողմից:

5. **Ակնկալվող արդյունքը.**

Իրավական ակտի ընդունմամբ ակնկալվում է ապահովել շտապ օգնության մեքենաների ըստ նպատակային նշանակության օգտագործումը:

**ՏԵՂԵԿԱՆՔ**

**«ԱՌՈՂՋԱՊԱՀՈՒԹՅԱՆ ՆԱԽԱՐԱՐՈՒԹՅԱՆԸ ԳՈՒՅՔ ԱՄՐԱՑՆԵԼՈՒ,**

**ԱՌՈՂՋԱՊԱՀՈՒԹՅԱՆ ՆԱԽԱՐԱՐՈՒԹՅԱՆ «ԱՅՐՎԱԾՔԱԲԱՆՈՒԹՅԱՆ ԱԶԳԱՅԻՆ ԿԵՆՏՐՈՆ» ՓԱԿ ԲԱԺՆԵՏԻՐԱԿԱՆ ԸՆԿԵՐՈՒԹՅԱՆ ԿԱՆՈՆԱԴՐԱԿԱՆ ԿԱՊԻՏԱԼՆ ԱՎԵԼԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄԻՆՆԵՐԻ ԲՅՈՒՋԵՆԵՐՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԷԱԿԱՆ ԱՎԵԼԱՑՈՒՄՆԵՐԻ ԿԱՄ ՆՎԱԶԵՑՈՒՄՆԵՐԻ ՄԱՍԻՆ**

Նախագծի ընդունման կապակցությամբ պետական կամ տեղական ինքնակառավարման մարմինների բյուջեներում ծախuերի և եկամուտների էական ավելացում կամ նվազեցում չի սպասվում: